Visuomenės informavimo saugumo

tikslinio konkurso bendrųjų sąlygų aprašo

1 priedas

**NACIONALINĖS ŽINIASKLAIDOS PROGRAMOS**

**APRAŠAS IR FINANSAVIMO SĄLYGOS**

|  |  |  |
| --- | --- | --- |
| Nr. | Kriterijus | **Aprašymas** |
| 1. | Finansavimo apimtis | Skiriama 60 procentų tiksliniam konkursui skirtų lėšų. |
| 2. | **Specialieji prioritetai** | 1. Lietuvos ir Europos saugumo situacijos dėl Rusijos Federacijos (dalyvaujant Baltarusijos Respublikai) karinių veiksmų Ukrainoje ir agresyvios politikos analizė.  2. Pasipriešinimo manipuliacijoms, ideologinėms diversijoms, hibridinėms atakoms, provokacijoms, kritiškumo informaciniuose karuose ugdymo problematika atsižvelgiant į Ukrainos patirtis.  3. Bendruomeniškumo, savanorystės, pagalbos Ukrainos karo pabėgėliams skatinimas, jų švietimas, socialinės ir kultūrinės atskirties mažinimas.  4. Istorinės atminties aktualizavimas Rusijos agresijos kontekste.  5. Piliečių gebėjimo savarankiškai atsirinkti ir vertinti informaciją ugdymas ir Rusijos informacinio karo prieš Ukrainą pamokos. |
| 3. | **Pirmumas teikiamas projektams** | 1. Pateiktiems pareiškėjų (visuomenės informavimo priemonių valdytojų), kurių pagrindinė veikla nėra finansuojama iš valstybės biudžeto asignavimų, taip pat įgyvendinamiems tų subjektų, kurių pagrindinė veikla nėra finansuojama iš valstybės biudžeto asignavimų.  2. Užtikrinantiems turinio sklaidą tose visuomenės informavimo priemonėse, kurių informacinio srauto reikšmingą dalį sudaro informacija bent viena iš šių kalbų: rusų, ukrainiečių, baltarusių, anglų.  3. Įgyvendinamiems bendradarbiaujant su Ukrainos žurnalistais, taip pat Rusijos, Baltarusijos opozicinės žiniasklaidos atstovais.  4. Įgyvendinamiems pasitelkiant informacinio prieinamumo priemones asmenims, turintiems klausos, regos negalią (vertimą į atitinkamą gestų kalbą, subtitravimą, audiovizualinį vertimą). |
| 4. | Pareiškėjai | Projektų paraiškas gali teikti:  1) viešosios informacijos rengėjai, kurių projektai publikuojami periodiniuose (išleidžiamų ne rečiau kaip kartą per pusmetį) spaudos leidiniuose, jei jie platinami teritorijoje, kurioje gyvena daugiau kaip 60 proc. Lietuvos Respublikos gyventojų;  2) nacionalinių radijo ir (ar) televizijos programų (transliuojamų antžeminiu radijo ir (ar) televizijos tinklu ir priimamų teritorijoje, kurioje gyvena daugiau kaip 60 proc. Lietuvos Respublikos gyventojų) transliuotojai, turintys transliavimo licenciją (leidimą) ir sumokėję Lietuvos Respublikos visuomenės informavimo įstatymo 31 straipsnyje nustatytą metinę įmoką;  3) informacinės visuomenės informavimo priemonių valdytojai, pateikę duomenis apie viešosios informacijos rengėjo veiklą Visuomenės informavimo įstatyme nustatyta tvarka.  Jei paraišką teikia ne leidinio, radijo, televizijos, informacinės visuomenės informavimo priemonės, kurioje bus įgyvendinamas projektas, valdytojas, jis kartu su paraiška turi pateikti raštišką jo susitarimą su viešosios informacijos rengėju ar skleidėju, kurio valdomoje visuomenės informavimo priemonėje projektas bus įgyvendinamas. |
| 5. | Kitos sąlygos | Kitos šios programos sąlygos yra tokios kaip Bendrųjų konkurso sąlygų aprašo, patvirtinto Fondo tarybos 2021 m. rugsėjo 10 d., Prieduose Nr. 1, Nr. 2, Nr. 4, Nr. 6 (eilutėje „Kitos sąlygos“). |

\_\_\_\_\_\_\_\_\_\_\_\_\_\_\_\_\_\_\_\_\_

Visuomenės informavimo saugumo

tikslinio konkurso bendrųjų sąlygų aprašo

2 priedas

**REGIONININĖS ŽINIASKLAIDOS PROGRAMOS**

**APRAŠAS IR FINANSAVIMO SĄLYGOS**

|  |  |  |
| --- | --- | --- |
| Nr. | Kriterijus | **Aprašymas** |
| 1. | Finansavimo apimtis | Skiriama 40 procentų tiksliniam konkursui skirtų lėšų. |
| 2. | **Specialieji prioritetai** | 1. Lietuvos ir Europos saugumo situacijos dėl Rusijos Federacijos (dalyvaujant Baltarusijos Respublikai) karinių veiksmų Ukrainoje ir agresyvios politikos analizė.  2. Rusijos ir Baltarusijos propagandinio turinio įtakos mažinimas Lietuvos pasienio regionuose, tautinių bendrijų gausiau gyvenamosiose vietovėse.  3. Pasipriešinimo manipuliacijoms, ideologinėms diversijoms, hibridinėms atakoms, provokacijoms, kritiškumo informaciniuose karuose ugdymo problematika atsižvelgiant į Ukrainos patirtis.  4. Bendruomeniškumo, savanorystės, pagalbos Ukrainos karo pabėgėliams skatinimas, jų švietimas, socialinės ir kultūrinės atskirties mažinimas.  5. Istorinės atminties aktualizavimas Rusijos agresijos kontekste.  6. Piliečių gebėjimo savarankiškai atsirinkti ir vertinti informaciją ugdymas ir Rusijos informacinio karo prieš Ukrainą pamokos. |
| 3. | **Pirmumas teikiamas projektams** | 1) pateiktiems pareiškėjų (visuomenės informavimo priemonių valdytojų), kurių pagrindinė veikla nėra finansuojama iš valstybės biudžeto asignavimų, taip pat įgyvendinamiems tų subjektų, kurių pagrindinė veikla nėra finansuojama iš valstybės biudžeto asignavimų;  2) užtikrinantiems turinio sklaidą tose visuomenės informavimo priemonėse, kurių informacinio srauto reikšmingą dalį sudaro informacija bent viena iš šių kalbų: rusų, ukrainiečių, baltarusių, anglų;  3) užtikrinantiems turinio sklaidą Lietuvos pasienio regionuose su Rusija ir Baltarusija;  4) įgyvendinamiems pasitelkiant informacinio prieinamumo priemones asmenims, turintiems klausos, regos negalią (vertimą į atitinkamą gestų kalbą, subtitravimą, audiovizualinį vertimą);  5) įgyvendinamiems bendradarbiaujant su Ukrainos žurnalistais. |
| 4. | Pareiškėjai | Projektų paraiškas gali teikti:  1) viešosios informacijos rengėjai, kurių projektai publikuojami periodiniuose (išleidžiamų ne rečiau kaip kartą per pusmetį) spaudos leidiniuose, jeigu ne mažiau kaip 90 proc. šių leidinių tiražo platinami vienos Lietuvos apskrities ar savivaldybės teritorijoje;  2) vietinių ir regioninių radijo ir (ar) televizijos programų (transliuojamų per vieną antžeminę radijo ir (ar) televizijos stotį, taip pat antžeminiu radijo, televizijos tinklu ir priimamų teritorijoje, kurioje gyvena mažiau kaip 60 proc. Lietuvos Respublikos gyventojų) transliuotojai, turintys transliavimo licenciją (leidimą) ir sumokėję Lietuvos Respublikos visuomenės informavimo įstatymo 31 straipsnyje nustatytą metinę įmoką;  3) informacinės visuomenės informavimo priemonių valdytojai, pateikę duomenis apie viešosios informacijos rengėjo veiklą Visuomenės informavimo įstatyme nustatyta tvarka.  Jei paraišką teikia ne leidinio, radijo, televizijos, informacinės visuomenės informavimo priemonės, kurioje bus įgyvendinamas projektas, valdytojas, jis kartu su paraiška turi pateikti raštišką jo susitarimą su viešosios informacijos rengėju ar skleidėju, kurio valdomoje visuomenės informavimo priemonėje projektas bus įgyvendinamas. |
| 5. | Kitos sąlygos | Kitos šios programos sąlygos yra tokios kaip Bendrųjų konkurso sąlygų aprašo, patvirtinto Fondo tarybos 2021 m. rugsėjo 10 d., Prieduose Nr. 1, Nr. 3, Nr. 5, Nr. 6 (eilutėje „Kitos sąlygos“). |

\_\_\_\_\_\_\_\_\_\_\_\_\_\_\_\_\_\_\_\_\_

Visuomenės informavimo saugumo

tikslinio konkurso bendrųjų sąlygų aprašo

3 priedas

**PROJEKTŲ VERTINIMO KRITERIJAI IR BALAI**

|  |  |
| --- | --- |
| 1. **Projekto turinio vertinimas** | **nuo 0 iki 75**  **(minimali balų suma 40)** |
| 1. Atitiktis projektų bendriesiems prioritetams:  1) *aktualumas* – Ukrainos įvykių analizė Lietuvos nacionaliniam saugumui, patikimai informacinei aplinkai ir pilietiškumo ugdymui svarbiais aspektais;  2) *inovatyvumas* – naujų technologijų ir daugialypės terpės sprendimų pritaikymas, įtaigiai atskleidžiant Ukrainos pasipriešinimo agresijai patirtis, skatinant viešą diskusiją dėl Lietuvos pilietinio pasipriešinimo sistemos atnaujinimo;  3) *originalumas* – nestandartiškai pateikta problematika, įvairių žanrų pritaikymas, iškeliant asmeninio apsisprendimo ginti savo šalį reikšmę, konkrečiais pavyzdžiais atskleidžiant pasipriešinimo karinei agresijai būtinumą ir dramatizmą;  4) *kūrybiškumas* – asmens kritinio ir kūrybinio mąstymo, pilietinių iniciatyvų žadinimo ir atsakomybės skatinimo aspektais;  5) *problematiškumas* – pilietinės vienybės, valios ginti savo Tėvynę, tautinių, moralinių ir pilietinių vertybių darnos, tapatybės ir atvirumo kaitai ugdymo aspektu;  6) *švietėjiškumas* – piliečių kultūrinės, demokratinės ir patriotinės savivokos ugdymo, tikslinių grupių įtraukties aspektais. | 0–25 |
| 2. Atitikimas projektų ir programų specialiesiems prioritetams | 0–25 |
| 3. Projekto vientisumas, tikslų ir uždavinių konkretumas ir realumas | 0–15 |
| 4. Teminis pagrindimas, formų ir žanrų pritaikymas | 0–10 |
| 1. **Projekto vadybos vertinimas** | **nuo 0 iki 15**  **(minimali balų suma 8)** |
| 1. Projekto vadovo, konsultantų ir kitų projektą įgyvendinančių asmenų kvalifikacija bei patirtis | 0–10 |
| 2. Projekto sąmatos pagrįstumas | 0–5 |
| 1. **Projekto papildomas viešinimas** | **nuo 0 iki 10** |

\_\_\_\_\_\_\_\_\_\_\_\_\_\_\_\_\_\_\_\_\_

Visuomenės informavimo saugumo

tikslinio konkurso bendrųjų sąlygų aprašo

4 priedas

**PROJEKTO IŠLAIDŲ KATEGORIJOS IR JAS PAGRINDŽIANTYS DOKUMENTAI**

|  |  |  |
| --- | --- | --- |
| **Išlaidų kategorija** | **Paaiškinimas** | **Išlaidas pagrindžiantys dokumentai** |
| **Autorinės ir kitos sutartys** | * autorinis atlyginimas literatūros, meno ir mokslo kūrinių autoriams (bendraautoriams) už kūrinių sukūrimą ar už suteiktas teises (išimtinę ar neišimtinę licenciją) naudoti projekte anksčiau sukurtus kūrinius; atlyginimas atlikėjui (atlikėjams) už netiesioginį kūrinių atlikimą ar už suteiktas teises (išimtinę ar neišimtinę licenciją) projekte panaudoti atlikimo įrašus; * atlyginimas už kolektyvinio administravimo organizacijos suteiktą licenciją projekte naudoti kūrinius ar gretutinių teisių objektus; * atlyginimas už intelektines, kūrybines ir kitas paslaugas, t. y. vertimo, redagavimo, fotografavimo, konsultavimo ir kt. išlaidas; * atlyginimas kūrybiniams darbuotojams pagal darbo sutartis (neįeinančios į projekto administracines sąnaudas)   (*bruto*) | * autorinės, intelektinių paslaugų sutartys; * individualios veiklos pažymos; * verslo liudijimai; * sąskaitos faktūros; * banko sąskaitos išrašai; * kiti apmokėjimą įrodantys dokumentai |
| **Medžiagos, gamybos, paslaugos** | * su leidinio spausdinimu susijusios išlaidos; * radijo ar televizijos projekto laidų gamybos išlaidos; * garso ir vaizdo medžiagos gamyba interneto projekte | * sąskaitos faktūros; * pinigų priėmimo kvitai; * banko sąskaitos išrašai; * kiti apmokėjimą įrodantys dokumentai   **Pastaba:** kompensuojama suma lygi procentinei projekto apimčiai leidinyje |
| **Administravimo išlaidos** | (gali būti skiriama iki 30 procentų iš Fondo gautos sumos) | |
| a) darbo užmokestis | Projekto vadovo, kitų projektą įgyvendinančių asmenų atlyginimas, mokamas už projekto administravimą (*bruto*) | * mokėjimo žiniaraščiai; * sąskaitos faktūros; * pinigų priėmimo kvitai; * banko sąskaitos išrašai; * kiti apmokėjimą įrodantys dokumentai |
| b) transporto išlaidos | autobuso, traukinio ar kitų transporto priemonių (rūšių) išlaidos | * kuro kvitai; * autobuso, traukinio ar kitų transporto priemonių (rūšių) bilietai; * banko sąskaitos išrašai; * kiti apmokėjimą įrodantys dokumentai |
| c) ryšių paslaugos | * telefono (fiksuoto, mobiliojo) ryšio paslaugos; * internetinio ryšio paslaugos; * serverio nuomos paslaugos; * pašto (kurjerių) paslaugos | * sąskaitos faktūros; * banko sąskaitos išrašai; * kiti apmokėjimą įrodantys dokumentai |
| d) kanceliarinės išlaidos | tik būtinos projekto tikslams pasiekti išlaidos kanceliarinėms prekėms | * sąskaitos faktūros; * banko sąskaitos išrašai; * kiti apmokėjimą įrodantys dokumentai |
| **Nenumatytos ir reprezentacinės išlaidos** | (gali būti skiriama iki 5 procentų iš Fondo gautos sumos) | |
| Reprezentacinės išlaidos: rinkodaros priemonėms, kuriose įvardytas projekto pavadinimas:   * plakatai, skrajutės; * reklaminiai skydeliai;   Nenumatytos išlaidos: kituose straipsniuose nenumatytos išlaidos | * sąskaitos faktūros; * pinigų priėmimo kvitai; * banko sąskaitos išrašai; * kasos išlaidų orderiai; * kiti apmokėjimą įrodantys dokumentai |
| **Papildomos projekto sklaidos išlaidos** | Projekto turinio sklaida tikslinei auditorijai tiesiogiai arba kitose medijose:   * sklaidos renginių organizavimo paslaugos; * sklaidos kitose medijose paslaugos; * papildomos spausdinimo, platinimo išlaidos | * Sąskaitos faktūros; * pinigų priėmimo kvitai; * banko sąskaitos išrašai; * kiti apmokėjimą įrodantys dokumentai |

Projekto įgyvendinimui tinkamomis išlaidomis pripažįstamos išlaidos:

1. tiesiogiai susijusios su projekto vykdymu, būtinos projekto veiklų įgyvendinimui;
2. patirtos tik viešosios informacijos rengėjo;
3. patirtos projekto vykdymo veiklos laikotarpiu, nurodytu paramos sutartyje;
4. faktiškai patirtos ir patvirtintos dokumentais;
5. lengvai identifikuojamos ir patikrinamos;
6. atitinkančios finansų efektyvumo, ekonomiškumo ir skaidrumo principus.

\_\_\_\_\_\_\_\_\_\_\_\_\_\_\_\_\_\_\_\_\_